વલસાડના ધોબીતળાવ વિસ્તારમાં રહેતા હસમૈન અજમલ કાદરી, તેના વિસ્તારમાં રહેતા પરવેઝ શેખ, સાદ સરાફત અંસારી તથા અન્ય બે સગીર મિત્રો સાથે વલસાડ-ધરમપુર રોડ ખાતેના આનંદમેળામાં ગયા હતા, જ્યાં ચકડોળમાં આવેલી એક સીટ પર ત્રણ વ્યક્તિઓને બેસાડવા બાબતે ચકડોળના સંચાલકો નવલ બીતન મંડલ, આશિષ ભૈરોસિંહ ચૌહાણ, કૈલુકુમાર આર. ચૌહાણ, શીટુકુમાર કેશવસિંગ ચૌહાણ સાથે ઉગ્ર બોલાચાલી થતા તમામ વચ્ચે અથડામણ શરૂ થઇ હતી.